వాషింగ్టన్, ఫిబ్రవరి 3:: అమెరికా అధ్యక్షుడు డొనాల్డ్ ట్రంప్ గద్దెనెక్కి రెండు వారాలు గడిచాయో లేదో.. మెజారిటీ అమెరికన్లు ఆయన్ను పదవి నుంచి తొలగించాలని భావిస్తున్నారు. మళ్లీ బరాక్ ఒబామా పగ్గాలు చేపట్టాలని 52 శాతం మంది కోరుకుంటున్నారు. 43 శాతం మంది మాత్రం ట్రంప్ వైపే మొగ్గుచూపినట్లు తమ సర్వేలో తేలిందని ‘పబ్లిక్ పాలసీ పోలింగ్’ అనే సంస్థ వెల్లడించింది. 40 శాతం మంది ట్రంప్పై అభిశంసించాలని భావిస్తుండగా..48 శాతం మంది అభిశంసనను వ్యతిరేకిస్తామని స్పష్టం చేశారు. వలసలపై ట్రంప్ జారీచేసిన ఉత్తర్వును 49 శాతం మంది వ్యతిరేకించగా.. 47 శాతం మంది సమర్థించడం గమనార్హం. ముస్లింలపై నిషేధం విధించాలన్న ఆలోచనను 65 శాతం మంది గట్టిగా వ్యతిరేకించడం గమనార్హం. దీనికి 26 శాతం మందే సానుకూలంగా స్పందించారు. ఇప్పటికే వీసా ఉన్నవారిని వెళ్లగొట్టాలనడాన్ని 53 శాతం మంది వ్యతిరేకించగా.. 39 శాతం మంది సమర్థించారు. సిరియా శరణార్థులను దేశంలోకి అనుమతించడాన్ని 48 శాతం మంది సమర్థించారు. 43 శాతం మంది వ్యతిరేకించారు.
vashington, fibravari 3:: america adhyakshudu donald trump gaddenekki rendu vaaraalu gadichayo ledho.. magerity americanlu aayannu padavi nunchi tolaginchaalani bhaavistunnaaru. malli barak obama paggaalu chepattalani 52 saatam mandi korukuntunnaru. 43 saatam mandi maatram trump vaipe mogguchuupinatlu tama sarvelo telindani ‘pablic polasy poling’ ane samstha velladinchindi. 40 saatam mandi trumppy abhisamsinchaalani bhaavistundagaa..48 saatam mandi abhisamsananu vyatirekistaamani spashtam chesaru. valasalapai trump jaareechesina uttarvunu 49 saatam mandi vyatirekinchagaa.. 47 saatam mandi samarthinchadam gamanarham. muslimlapai nishedham vidhinchaalanna aalochananu 65 saatam mandi gattigaa vyatirekinchadam gamanarham. deeniki 26 saatam mande saanukuulamgaa spandinchaaru. ippatike veesa unnavaarini vellagottaalanadaanni 53 saatam mandi vyatirekinchagaa.. 39 saatam mandi samarthinchaaru. siria saranaarthulanu desamloki anumatinchadaanni 48 saatam mandi samarthinchaaru. 43 saatam mandi vyatirekinchaaru.